Din episoadele anterioare:
Orice schimbare emoţională mare, chiar şi bună, poate declanşa recidiva.
Nu înţeleg... tocmai ţi-a citit mesajul.
- Poate are o mână prea bună. - E dependent.
- Ţi-ai sunat sponsorul? - De ce mă simt interogat?
Trebuie să pariez 200$ pe Cardinals.
- Arastoo, ce se întâmplă? - E vorba de fratele meu, Hamid, în Iran.
E bolnav. Trebuie să mă întorc, să mă asigur că primeşte cea mai bună îngrijire.
- Nu te poţi întoarce. Ai fost exilat. - Nu e decizia ta, Cam.
Arastoo se gândeşte-te să se întoarcă în Iran.
- Nu e periculos? - Da, foarte.
Am rezervat un zbor, Cam. Pleacă în câteva ore.
Da.
Da, ştiu. Mă uit la scoruri acum.
Cât am pierdut? 15?
Eşti sigur?
Ştii că sunt bun de plată, nu?
- Doar lasă-mă puţin. - Booth, vorbeşti cu mine?
Nu. Trebuie să închid.
Te sun eu.
- Bună. Cu cine vorbeşti? - Cei de la telemarketing.
Îmi dau seama după privirea ta că Phillies au pierdut aseară.
Da, au jucat prost.
Vorbind de sport, am o întrebare pentru tine.
E oarecum legată de oase.
Te rog. Sunt binevenite întrebările despre sistemul osos.
În baseball, e o operaţie. Se numeşte operaţia Tommy John.
Te referi la reconstrucţia ligamentului colateral ulnar.
Unii spun că aruncătorii ce revin după operaţia asta sunt şi mai buni.
Vorbim de o aruncare periculos de rapidă.
Periculos fiind de bine sau de rău?
- Periculos e mereu bine în baseball, Bones. - Periculos.
Să spunem că tipul care a suferit operaţia asta joacă azi.
Conform studiilor, recuperarea de succes e direct proporţională
cu timpul petrecut la terapie fizică.
În general, se recomandă un an.
Să spunem c-a făcut doar opt luni de terapie.
Statistic, e puţin probabil să aibă un joc periculos.
Periculos!
Îţi spun, e grozav să trăieşti cu un geniu.
Eşti foarte norocos să mă ai.
O pregătesc pe Christine de grădiniţă.
- Christine... - Da, eu sunt.
O să fac un pariu.
Arastoo! Speram să aud veşti de la tine.
Ce e cu tot zgomotul ăla?
Doar luam îngheţată pentru fratele meu.
Sunt în locul ăsta, Jasmine şi Rose, şi-ţi spun, au cea mai bună
îngheţată de flori de portocal pe care ai mâncat-o vreodată.
Hamid trebuie să se simtă destul de bine dacă-i duci îngheţată.
Tocmai au venit rezultatele de laborator. Niciun glioblastom.
E în remisiune completă? E uimitor.
Asta înseamnă şi că de azi într-o săptămână,
voi veni acasă.
Sunt aşa bucuroasă. Pentru fratele tău, pentru tine...
şi pentru mine, pentru că mi-a fost foarte dor de tine.
Arastoo? Mai eşti acolo?
- Scuze, Cam, trebuie să plec. - Stai, de ce?
E un tip... nu vreau să te sperii, dar cred că mă urmăreşte.
- Ţi-au descoperit dosarul? - Nu am niciun dosar.
- Oficial. - Stai, cred că pot scăpa de el.
- Arastoo, eşti acolo? - Da, sunt bine.
Nu ştiu cine era, dar...
Arastoo? Arastoo!
Tu. Adu-i pe dr. Hodgins şi Angela.
Sună-l pe agentul Booth de la FBI. Spune-i că am nevoie de el acum!
Tocmai am vorbit cu dr. Brennan. E pe drum.
- Ai putut vorbi cu el? - Nu, nu direct.
Dar oricine l-a luat pe Arastoo nu ştie că legătura e încă activă,
aşa că putem auzi ce se întâmplă.
- Oarecum. - Înregistrezi asta?
Am început imediat ce a fost răpit.
- Acela era Arastoo. - Da.
- A spus ceva despre o vază? - Nu, cred că a spus "strada Valiasr."
- E o arteră în Teheran. - Îl ai?
Apelul e încă live?
Ce faci aici? Unde e Booth?
Vorbeşte cu NSA, CIA, tot alfabetul... oricine are urechi şi ochi în Iran.
Va fi aici cât de repede poate. Ai încercat să-l localizezi prin GPS?
- Foloseşte un telefon cumpărat din Iran. - Angie, poţi...
Sunt bine, dar să sparg reţeaua de telecomunicaţii a Iranului?
Dumnezeule, ce se întâmplă?
Dle Vaziri, sunt Majid Namazi.
Eşti în parlament. Ţi-am văzut poza în ziar.
Atunci ştii că sunt un om influent. Un membru al Majlis.
Ce e locul ăsta? Şi cine e el?
E un centru medical vacant.
- Aşa că nu vom fi descoperiţi. - Da.
Cât despre rămăşiţe, de asta eşti aici.
Vreau să plec. Sunt cetăţean american.
- Cer să mă eliberaţi. - În ţara asta, eşti încă cetăţean iranian.
Am un edict emis în 1997
ce te acuză de crime împotriva siguranţei naţionale.
Aveam 18 ani.
Am scris un poem despre democraţie publicat într-o revistă clandestină...
Un act ce s-a considerat că subminează Republica Islamică.
Dar acel edict n-a fost emis niciodată.
Altfel nu mi-ar fi fost permisă întoarcerea în Iran.
O scăpare. Una pe care o pot corecta,
ceea ce te-ar băga la închisoare pentru mulţi ani.
Dacă nu cumva... se poate face un aranjament.
- Ce fel de aranjament? - Mi s-a spus, de când ai fugit în America,
că ai ajuns un expert în antropologie judiciară.
Te rog....
o demonstraţie.
Fă-mă să cred că eşti nevaloros, cum mi s-a spus.
Victima e bărbat.
Închiderea moderată spre completă a suturilor endocraniene
sugerează o vârstă între 25 şi 30 de ani.
Crestături şi puncţii la temporalul stâng şi la zigomatic
arată că trupul a fost prădat de un carnivor de mărime medie.
Dantura victimei e puţin uzată,
dovadă că probabil a crescut într-un mediu urban.
De asemenea, suferă de micrognatism,
o boală genetică distinctă
pe care o prezinţi şi tu...
făcându-mă să concluzionez că victima e fiul tău.
Numele lui e Darius.
E unicul meu fiu.
Un fiu bun.
Şi totuşi sfârşeşte aşa.
N-au investigat autorităţile? Cum i-ai furat rămăşiţele?
Singura întrebare care te priveşte pe tine e ce s-a întâmplat cu fiul meu.
Dacă nu primesc răspunsuri satisfăcătoare,
îţi promit că vei fi judecat pentru crimele tale.
Traducerea şi adaptarea: Relic @ Titrări.ro Team
BONES Sezonul 10 - Episodul 19
Cam, jur că fac tot ce pot,
dar SUA nu are legături diplomatice în Iran.
- Ce, nu se poate face nimic? - L-am sunat pe Danny de la CIA.
Are toate contactele acolo, o să mă sune când află ceva.
Nu e suficient de bine, Seeley. Merg eu însămi acolo.
- Nu poţi zbura singură în Iran. - Booth are dreptate.
Obţinerea unei vize poate dura cel puţin 15 zile.
- Dar poate muri până atunci. - Trebuie să ai răbdare...
Răbdare? Tu ai avea răbdare dacă era dr. Brennan acolo?
Danny probabil ne poate da actele în câteva ore.
- Îmi pare rău. "Ne"? - Ar trebui să merg. Nu poate merge singură.
Am contacte multiple de la vechile săpături arheologice şi sunt fluentă în farsi.
Eşti însărcinată. Nu poţi zbura în Iran.
- Are dreptate. Voi fi bine. - Nu.
- Pentru că voi merge cu tine. - Nu, voi fi bine.
Nu. Sfârşitul discuţiei. O să merg cu tine. O să am grijă de asta.
Danny, sunt Booth. Ştii toate favorurile pe care mi le datorezi?
O să vreau să le încasez.
Tocmai am primit veşti de la Booth. El şi Cam au decolat.
Cam ne-a spus că Arastoo a fost răpit de la magazinul de îngheţată Jasmine şi Rose.
Vreau doar să spun, persanii fac un fistic grozav.
E cremos. E irelevant.
De când a fost răpit Arastoo
până am pierdut contactul, au trecut sub opt minute.
- Da, deci nu putea fi dus prea departe. - Arastoo ştia că apelul era activ.
În loc să întrebe unde merg,
a menţionat repere clare.
Da, ca autostrada Navab Safavi,
strada Valiasr...
Am scos sunete neclare de pe fundal,
ca trenuri ce trec la piaţa Rah Ahan sau protestatarii de la turnul Azadi.
Asta e uimitor.
Ştim că maşina s-a oprit pe strada Taleghani.
Au urcat trei rânduri de scări sau 36 de trepte.
- Întrebarea e urcau sau coborau? - Urcau.
Paşii nu sunt zgomotoşi, ceea ce înseamnă că folosesc pernuţele picioarelor
şi nu călcâiele, ceea ce fac când coboară.
Asta e foarte impresionant.
- Am lucrat în supraveghere. - Supraveghere domestică?
- Abia începusem să te plac. - Orice e nevoie să fii în siguranţă.
Ce e cu trei etaje mai sus în acea locaţie?
E un centru pentru chirurgie estetică.
Sau era. Se pare că acum e închis.
Transpir, Seeley. Şi nu din cauza căldurii.
Te descurci grozav. Totul va fi bine.
Danny a spus că tipul ăsta se va întâlni cu noi în piaţă undeva.
As-salaam alaikum, dle Booth. Dr. Saroyan, presupun.
- Bun venit în Republica Islamică. - Mersi.
Danny mi-a spus că aveţi nevoie de un ghid. Eu sunt Hooshmand.
Un nume, ca Beyonce.
Grozav, cât ne costă să ne arăţi oraşul?
Nu, nu, nu. Danny mă plăteşte, de asta e prietenul meu.
Te rog. Urmează-mă.
- Arastoo e în siguranţă? - Da, e foarte bine.
A fost răpit de un om foarte puternic pe nume Majid Namazi.
Un membru al parlamentului aici, în Iran.
Dle Namazi, ei sunt agentul Booth şi dr. Saroyan.
Vă rog, faceţi-vă confortabili.
Astea sunt două bilete spre America.
Zborul pleacă în după amiaza asta.
Dacă sunteţi în avion, nu vor fi neplăceri.
Stai, nu! Trebuie să-l văd pe Arastoo.
- Ai spus că ne poţi ajuta. - O fac.
Uneori, există o limită la ceea ce poate fi realizat.
Vă ţin în siguranţă.
Stai, stai.
Dacă te putem ajuta noi?
- "Ajuta"? - Da, ajuta.
Dacă Arastoo nu e rănit, înseamnă că ai nevoie de el în viaţă.
Ai o crimă ce trebuie rezolvată.
Şi dacă l-ai adus
într-un centru medical abandonat faţă de o morgă adevărată,
înseamnă că operezi în afara legii.
- Nu e înţelept să mă ameninţi. - Asta nu e o ameninţare.
E o ofertă. Suntem aici să te ajutăm.
Ai deja un antropolog judiciar.
Îţi ofer un legist grozav în dr. Saroyan.
Da, şi întreaga echipă criminalistică de la Jeffersonian.
Şi FBI-ul în schimbul lui Arastoo
după ce-ţi rezolvăm crima.
- Arastoo! - Cam! Booth! Ce faceţi aici?
Arastoo, nu credeam că te mai văd vreodată.
Opreşte-te! Opreşte-te!
Mâinile jos de pe ea! Ia-ţi mâinile de pe ea!
Nu sunt căsătoriţi.
Dacă se sărutau aşa în public, erau arestaţi.
Acum sunteţi în ţara mea. Aţi înţeles?
Acum faceţi ce aţi promis.
- Despre ce vorbeşte? - Booth a făcut o înţelegere.
Ajutăm şi tu eşti liber.
Numele victimei e Darius Namazi.
Avea 25 de ani.
Se pare că deja ai început autopsia.
- Excelent lucrat. - Ar trebui. Am învăţat uitându-mă la tine.
Care e cauza oficială a morţii?
Oficial, victima a murit pentru că şi-a fracturat gâtul
după ce a căzut accidental pe scări acasă la el.
Analiza toxicologică a guvernului arată că era beat când a murit.
Fiul meu nu bea. Ăsta n-a fost un accident.
Avem nevoie să faci legătura video la Jeffersonian.
Poţi face asta acum?
Am putut trece de toate filtrele de internet ale guvernului.
Ceea ce înseamnă c-ar trebui să ne conectăm... acum.
- Bine lucrat. - Ne vedeţi?
Te văd, Booth. Eşti bine?
- Da, toată lumea e bine aici. - Bună, ştiu
că suntem la peste 9000 km distanţă, dar vreau să lucrăm ca la orice loc al crimei.
Vă trimit toate radiografiile şi fotografiile pe care le am cu victima.
- Când şi unde au fost găsite rămăşiţele? - Luni dimineaţa.
Menajera l-a găsit la baza scărilor în locuinţa sa.
Copii, în ceea ce priveşte activitatea insectelor, ar trebui să ne uităm
la aceiaşi gândaci şi muşte pe care le avem aici.
Nu-ţi face griji, îţi trimitem prin curier gândacii.
Doar după lividitate, aş zice
că se afla cadavrul de patru sau cinci zile acolo înainte de a fi descoperit.
Stai, dacă au găsit cadavrul în casă,
de ce pare că un vârcolac mânca din rămăşiţe?
Trebuie să fi intrat prădători în casă.
Unele urme de muşcături sunt sigur de la şobolani,
dar a fost şi un prădător mai mare.
Pentru că suntem în Iran, candidatul cel mai probabil
ar fi şacalul, aşa că vreau să iei probe ca să confirm.
Sunt multiple răni de impact bilateral la radius şi ulna.
De asemenea contuzie subperiostală, ce se potriveşte cu căderea pe scări.
Dar probe legate de alcool? Se presupune că era beat, nu?
Am făcut teste pe ce a mai rămas din gâtul victimei.
- Sigur alcool. - Cum n-a testat
ficatul încă, e posibil ca alcoolul să-i fi fost turnat pe gât.
- E singura explicaţie. - Acela e tatăl victimei.
Alcoolul în sine e cunoscut
ca Aragh Sagi. E făcut în casă din stafide fermentate.
Chiar dacă alcoolul e ilegal, e o băutură întâlnită printre tinerii iranieni.
Dle Vaziri, fracturarea concomitentă la temporalul stâng!
Traumatism dat de un obiect contondent. La fel ca alte leziuni.
Profilul forţei e greşit.
Uită-te la marginile incisive de-a lungul liniilor fracturilor.
Victima a fost lovită înainte să fi căzut pe scări?
Ceea ce înseamnă c-a fost ucis.
Aveai dreptate, dle Namazi. N-a fost un accident.
O să fac un raport imediat.
Tot ce ai nevoie ca propria ta echipă să construiască un caz.
Cred că ne-am făcut partea.
Nu.
Toţi veţi continua să lucraţi
şi veţi afla cine mi-a ucis fiul.
Până atunci... nu pleacă nimeni.
Cam, el e ofiţerul Zamaani.
- Va lucra cu noi la caz. - Darius a fost vărul meu.
Ăsta e singurul motiv pentru care ajut la o investigaţie ilegală.
Vezi aici? Astea sunt toate pozele făcute la locul crimei în ziua în care a fost găsit.
Şi sunt urme evidente de uzură şi de sânge pe scări.
Intrarea n-a fost forţată. Văd de ce l-au considerat accident.
Mulţumesc. Suntem la fel de meticuloşi
şi profesionişti ca voi, americanii.
- Ce ne poţi spune despre Darius? - Darius era un om bun.
Era inteligent, atrăgător. Unchiul meu era foarte mândru de el.
Ştiai că bea alcool?
Din păcate, mulţi tineri iranieni din ziua de azi beau.
- Din cauza filmelor americane. - Tu bei?
Eu nu încalc legea, o aplic.
Darius avea o iubită?
Nu, era prea ocupat.
Petrecea multe ore la slujba sa.
- Darius lucra la bancă, nu? - Da.
Tatăl lui l-a băgat într-o bancă foarte prestigioasă.
Stai puţin. Fotografia de aici.
Clanţa uşii. Unde duce uşa?
- În ce parte a casei? - Acela era biroul lui Darius.
- Ce le-a scăpat? - Nu, te asigur.
Am verificat chiar eu camera. Nu era sânge.
Aşa să fie? Uită-te mai aproape.
Uită-te la clanţele de aici. Au amprente pe ele.
Asta de aici? E curată.
Întrebarea e ce voia ucigaşul şi era în acea cameră?
- Camera era biroul lui Darius? - Da.
Va trebui să vorbesc cu oamenii cu care lucra la bancă.
Agent Booth, sunt Omid Turan.
Preşedintele băncii Eram. Şi vechi prieten de familie.
Majid, înţelegi în ce pericol
mă pui implicând acest american?
Dle Turan, nu încerc să bag pe cineva în puşcărie aici.
- De asta am venit după program. - Oamenii pot crede că e o problemă la bancă.
Asta e o instituţie foarte mândră.
Înţeleg asta, dar totuşi Darius a fost ucis.
- Avem nevoie de ajutorul tău. - Te rog, Omid?
Darius era un muncitor bun.
Lucra 60, 70 de ore între sâmbătă şi joi.
- L-ai văzut pe Darius joia trecută? - Joi...
Eu şi Darius am vorbit înainte să plece acasă.
I-am spus să-şi lase grijile la bancă.
- Dar îşi făcea griji legat de munca sa. - De ce era îngrijorat?
Era un antreprenor.
Darius i-a refuzat un împrumut pentru proiectul unei construcţii.
Darius a spus că bărbatul l-a ameninţat.
Omid, de ce aud asta abia acum?
Nu credeam că e ceva serios, dar acum...
O să am nevoie de dosarul antreprenorului. O să am nevoie
şi de computerul de serviciu al lui Darius şi toate dosarele sale.
Mami, în ce zi va veni tati acasă?
- Curând, sper. - Mereu îmi spui să fiu exactă.
- "Curând" nu e exact. - Ştiu, scumpo, dar acum atât pot oferi.
Tati?
Stai... Nu, Christine, stai.
Bună.
Credeam că eşti tata.
- Serios? - Te pot ajuta?
Numele meu e Jimmy, care e numele tău, fetiţo?
Nu-mi spun numele străinilor.
Le spun străinilor că tati lucrează la FBI.
Deştept copil.
Da, o moşteneşte pe mama ei. Termină de împachetat
rucsacul, scumpo. Vom pleca imediat.
Speram să pot vorbi cu soţul tău.
- De ce? - Am venit să recuperez o datorie.
30.000$.
Sunt sigur că i-ar plăcea s-o plătească ca să evite să mai vin pe aici.
Dacă trimiţi o factură pentru orice e...
Parcă ai spus că tu eşti cea deşteaptă.
Vorbeşti despre o datorie la jocuri de noroc?
Soţul tău a pierdut mult la dublu sau nimic.
Se întâmplă.
A fost un joc de baseball, nu?
- Acum două zile. - Cum pare să-şi evite obligaţiile,
ar trebui să ştie că datoria poate deveni responsabilitatea ta.
Trebuie să pleci.
Părăseşte proprietatea acum sau chem poliţia.
Ăsta e numărul meu.
Ce-ar fi să mă suni imediat ce ai banii?
Altfel va trebui să trec iar pe aici şi nu vrei genul ăsta de stres...
fiind însărcinată.
Scanările oaselor trimise de Arastoo erau perfecte.
Replicile pe care le imprim sunt duplicate exacte.
Scumpo, unde ai fost?
Am început să printez oasele acum aproape o oră.
- A trebuit s-o las pe Christine la tata! - Ce, grădiniţa nu e deschisă azi?
Motivul pentru care e cu tata nu e important.
Serios? Pentru că expresia nebună, îngrijorată de pe faţa ta
spune cu totul altceva.
Avem un caz de rezolvat.
Dacă nu vrei ca Arastoo şi Cam să rămână acolo pe vecie.
- Şi Booth. - Da, şi Booth.
Traumatism cu un obiect contondent la temporalul stâng,
parţial ascuns de prădare.
Am introdus modelul fracturii în computer.
Orice a lovit victima avea mai multe feţe
şi sigur nu era un obiect comun ca un ciocan sau rangă.
Fracturile de impact la ulna dreaptă, stângă şi la radiusuri, coaste şi clavicula stângă.
Arastoo mi-a trimis o aşchie de la leziunea la claviculă.
E plop, probabil de la scara din casă.
Ceea ce ne duce la ultimul şi cel mai oribil set
de leziuni pe care Arastoo le-a notat în raport.
Şase lovituri ce se întind pe tot trupul
făcute de un instrument contondent în formă de V.
Da, Arastoo credea că victima poate a fost bătută
cu un metal de 2 pe 4, genul folosit la încadrarea casei.
Posibil, dar în acest moment, să numim arma ar fi pură supoziţie.
Poate, dar Booth încearcă să dea de urma unui suspect care e antreprenor.
Se pare că tipul are cazier pentru că aproape a omorât un om în bătaie anul trecut.
Nu ştiu, mi se pare mie sau arată vinovat şi speriat?
Lucrezi cu americanii? Eşti un trădător!
Trădător? Ai mai atacat oameni înainte! Crezi că eşti mai presus de el?
- Stai pe loc. - Nu-ţi face griji.
Ce-o să-ţi fac eu e nimic pe lângă ce-ţi va face el dacă nu spui adevărul.
E de la CIA?
Nu, nu, nu. Nu sunt de la CIA.
Spune-i că nu sunt de la CIA. Am venit să-i pun nişte întrebări.
Fac lucrurile doar conform legii.
Americanul spune c-ar vrea să-ţi pună nişte întrebări.
Dacă minţi, îţi va tăia gâtul.
Înţelege. Şi e pregătit să coopereze.
Spune-i că ştim că l-a ameninţat pe Darius, că vecinii lui Darius i-au văzut maşina
la el acasă în ziua crimei.
Americanul vrea să ştie de ce erai acasă la Darius Namazi.
Am fost să-i ofer bani ca să-mi dea împrumutul. Dar nu am intrat.
Spune c-a mers să-l viziteze pe Darius
ca să-l mituiască, dar nu s-au întâlnit.
Îl cred, spune-i asta. Spune-i că-l cred.
Spune-i.
Crede că minţi. Crede că tu l-ai ucis pe Darius.
Nu, jur, am fost la el acasă, dar nu l-am văzut.
Când eram afară, am auzit o ceartă înăuntru.
Apoi o femeie străină, o blondă, a ieşit furioasă.
Spune că Darius s-a certat
cu o femeie străină blondă
care a părăsit casa lui foarte supărată.
Blondă, sigur ar trebui să iasă în evidenţă.
Cineva trebuie să fi văzut asta. Ăsta e un început.
Vrei să-l mai întreb altceva?
Nu, nu vreau. Am terminat aici.
Spun adevărul. În numele lui Allah, nu am ucis pe nimeni.
Hodgins va fi gata imediat.
Trece prin probele pe care le-ai trimis.
- Cum vă descurcaţi? - Suntem bine.
Nu, nu suntem. E o nebunie.
Suntem supravegheaţi tot timpul.
Atunci nu aveţi timp pentru o iubire de-o vară?
Sexul de dinainte de căsătorie se pedepseşte cu 100 lovituri de bici...
- Lovituri de bici? - Legea Hodoud e rar aplicată.
Şi "rar" e destul de bine pentru tine?
Ştiu că dai vina pe mine c-am venit în Iran în primul rând.
Şi îmi pare rău că s-a ajuns aici. Dar dacă nu veneam, fratele meu ar fi murit.
Nu, ştiu, ştiu.
- Vreau doar să ne recuperăm viaţa. - O vom face.
Şi voi risca o lovitură de bici ca să te conving.
- Opreşte-te. - Iartă-mă.
Avem o crimă.
Treceam peste hainele victimei
şi am găsit mai multe fire de păr blonde.
Sunt urme de lichid vaginal transferate pe lenjeria sa.
Tata nu va fi foarte fericit pentru asta.
- Dar telefonul? - A fost reparat.
Vom încărca memoria ca să ai acces.
Ştiu cine a prădat victima.
Canis familiaris.
- Un câine? - Mai exact un baset.
Un câine pitic a mâncat din victimă?
Da, de fapt doi... au fost crescuţi să vâneze,
aşa că pentru ei, victima era o cină pentru victorie.
Câinii în Iran sunt consideraţi murdari din punct de vedere ritual.
Sunt rari, în principiu aduşi de străini.
Da, şi din ce am citit, câinii au nevoie de propriile paşapoarte.
S-ar putea să căutăm o femeie blondă cu doi baseţi.
Îi spun lui Booth.
Mi s-a spus să nu te deranjez, dar m-am gândit că vrei să ştii.
CIA-ul şi FBI-ul lucrează la un plan "B"
să-i scoată pe Booth, Cam şi Arastoo din Iran.
Mi-ai întrerupt munca la planul "A"
să-mi spui că poate exista un plan "B."
Îmi pare rău, doar voiam să fac ceva.
Nu voiam să mă simt aşa inutil ca acum.
Înţeleg cum te simţi.
Până acum singurul lucru pe care l-am putut stabili
e că victima n-a fost bătută cu un obiect de oţel de 2 pe 4.
- Şi cu ce a fost lovit? - Nu ştiu.
Simt că răspunsul e în faţa mea,
dar nu ştiu de ce nu mă pot concentra.
Pentru că-ţi faci griji pentru Booth?
Da.
Dar nu pentru că e în Iran.
- Vrei să dezvolt. - Doar dacă vrei.
De obicei, când am o problemă personală,
îi cer sfatul Angelei,
dar tu ai fost cel care a zis
că Booth n-ar trebui să meargă sub acoperire la jocul de poker pentru că e dependent.
Ai spus că vor fi consecinţe.
Booth pariază iar?
Un bărbat a venit la noi. Mi-a dat cartea lui de vizită.
A spus că Booth îi datorează 30.000$.
Apoi a făcut ameninţări voalate către mine şi Christine.
I-ai spus lui Booth asta?
- Nu când e în Iran. - Bun.
Până se întoarce, îl verific eu pe tipul ăsta, Jimmy.
Nu e problema ta, Aubrey.
Este, dacă pot ajuta. Acum nu mă mai simt aşa inutil.
I-am dat de urmă prin paşapoartele câinilor ei, ambii baseţi.
- Oksana Kozlov, blondă. - Lucrează la o companie de petrol rusească.
O să am nevoie de acei câini. Pot fi probe în ei sau pe ei.
I-a trimis înapoi în Rusia acum două zile.
Cer să mi se spună ce caut aici.
De ce nu suntem la sediul poliţiei?
Eşti aici pentru că ştim că micii tăi tovarăşi canini au mâncat
din victima noastră, pe nume Darius Namazi.
Avem un martor care te-a văzut certându-te cu Darius în ziua în care a murit.
- Ai încercat să părăseşti ţara? - Nu e ceea ce credeţi.
- Eu şi Darius... eram îndrăgostiţi. - Serios? Da?
Pentru că familia lui Darius nu are idee cine naiba eşti.
Pentru că ştia că tatăl său nu ar fi de acord că el
se culcă cu o femeie care nu e iraniană.
Spui că n-a luat în seamă legea religioasă?
Spun că era reformator.
Dar cearta din ziua în care a murit?
Era după serviciu. L-am găsit singur.
Băuse. Se temea.
Când am încercat să-l fac să-mi spună ce s-a întâmplat, Darius a refuzat.
A spus că e prea periculos. Dar voiam să ajut.
I-am cerut să-mi spună. A ţipat la mine.
Ne-am certat. Mi-a spus să plec.
E ultima dată când l-am văzut.
- Nu, minţi! - Opreşte-te.
După ce ai plecat, ce s-a întâmplat?
Nimic, n-am avut veşti de la el,
aşa că m-am întors lunea ca să-mi cer iertare.
Atunci l-am găsit pe Darius şi câinii.
A fost groaznic.
Am trimis câinii acasă ca să nu fie ucişi.
Dar Darius...
Îl iubeam.
Agent Booth. Sanjar.
Veniţi.
Am revăzut munca lui Vaziri.
Raportul iniţial era corect.
Fiul meu era un beţiv, un adulter.
Era un trădător al propriului guvern.
Chiar şi în moarte, a fost mâncat de un animal murdar.
- A fost şi ucis. - Investigaţia asta se termină.
Tu şi prietenii tăi puteţi pleca.
Schimbare de planuri.
Împachetaţi ce vă trebuie, vreau să plec în cinci minute, să mergem.
- Stai, vorbeşti serios? - Nu putem pleca.
Cum rămâne cu ce a găsit Angela pe telefonul victimei?
- Suntem aproape de prinderea ucigaşului. - Despre ce vorbiţi?
Angela a recuperat o alertă de mesaj de la o companie de securitate
ce-i monitoriza laptopul fiului tău.
Mesajul spunea că cineva încerca să-i acceseze laptopul lui Darius.
Asta era după ce murise.
Criminalul probabil i-a furat computerul de la biroul de acasă.
Apoi a şters amprentele de pe uşă. Angela a putut afla cine a fost?
Nu. Nu voi mai pierde timpul cu asta.
De ce nu? Pentru că fiul tău bea?
Pentru că s-a îndrăgostit de o femeie cu care nu eşti de acord?
Nu sunt surprins că-l aperi.
În ochii lui Allah, şi tu eşti o ruşine.
- Cum îndrăzneşti. - Cam.
Nu-l voi mai lăsa să te vorbească de rău. Nici nu-l cunoşti pe Arastoo.
Şi cu toate astea îl condamni?
Nu vezi ce face zilnic ca să susţină stâlpii religiei tale.
Rugăciuni, post, donaţii pentru nevoiaşi.
Singurele acte de sfidare comise de el
au fost în numele iubirii.
Nu-mi pasă ce-mi faci, nu te voi asculta cum îl judeci.
Coranul spune,
"Domnul tău îl ştie prea bine pe cel care se rătăceşte de la calea Sa,
după cum îi ştie prea bine şi pe cei care sunt bine călăuziţi."
Nu e menit să ne punem mai presus de Profet.
Doar Domnul poate judeca. Noi trebuie să arătăm milă şi compasiune.
Dle Namazi, dacă îndepărtezi ameninţarea închisorii,
promitem să ducem asta până la capăt.
Jimmy Kosinski.
Sunt surprins că ai tupeul
să-ţi foloseşte numele real pe cartea de vizită.
Am descoperit că ajută ca oamenii să ştie cum să-mi spună.
Jimmy, vreau să fiu cât se poate de clar cu tine.
Stai departe de Booth şi de familia sa.
Agent Aubrey...
hai să-ţi prezint o situaţie ipotetică.
Să presupunem că sunt un agent de pariuri
şi un agent FBI îmi datorează să spunem
30.000$.
Ai vrea să uit de datorie?
Aş spune că ai fi un idiot să nu faci asta.
Ce crezi c-ar face FBI-ul
dacă informaţia despre o datorie ipotetică ar fi făcută publică? Să spunem...
unui ziar?
Eu cred că FBI-ul
i-ar revoca imediat accesul la informaţii secrete al agentului,
poate chiar să-l dea ca exemplu şi concedia.
Îţi dai seama că vorbeşti despre şantaj.
Nu, vorbesc de situaţii ipotetice.
Dar când te gândeşti la asta,
30.000$ nu e chiar aşa mult.
Nu când te gândeşti la alternativă.
Dr. Brennan, n-am mai văzut un asemenea traumatism la temporalul stâng.
Da.
Angela deja a trecut modelul fracturii în computer.
Nu corespunde cu arme contondente obişnuite.
Ceea ce înseamnă c-ar trebui să ne uităm la fotografii în caz că victima a fost lovită
cu un obiect neobişnuit, ca o statuetă sau o bucată de mobilă.
Nimic de genul ăsta nu se va corela cu leziunea de care vorbim.
- Nici nu te-ai uitat la fotografii. - Dar am examinat îndeaproape
fractura la tibia proximală stângă a victimei.
E o fractură de impact. Şi ce?
E la fel ca alte zeci
cauzate de căderea pe scări.
Doar că celelalte fracturi de la scări au avut loc mediolateral.
Fractura asta indirectă a fost rezultatul unui ligament întins.
Ceea ce s-ar întâmpla doar dacă victima ar fi mutată.
Dacă victima a fost mutată, înseamnă că poate casa sa
nu e locul crimei.
Unde e Booth?
Ai dat de urma celui care a furat laptopul victimei?
Da, de la adresa IP
de unde tipul a încercat să acceseze computerul.
Numele lui e Sanjar Zamaani.
E vărul victimei.
- Unde e laptopul? - Ce?
- Nu ştiu despre ce vorbeşti. - Nu, ştiu că tu l-ai furat.
- Ai încercat să-l accesezi de aici. - Ieşi afară! Cum îndrăzneşti să mă acuzi?
Bine! Recunosc.
Am luat computerul. Dar am făcut-o doar să-l protejez.
- Să-l protejezi de cine? - De unchiul meu, tatăl lui.
Dacă se uita la laptopul lui Darius,
ar fi văzut e-mailurile dintre Darius şi rusoaică.
Rusoaică? Ridică-te.
Ştiai de ea în tot timpul ăsta?
Da, ştiam totul. Băutura, femeia,
chiar şi că Darius intra pe internet militând
pentru drepturile femeilor şi libertatea de exprimare.
Ştiu cât de ruşinat ar fi unchiul meu.
Am luat computerul ca să nu afle niciodată.
- Ce ar face unchiul tău dacă ar afla? - Sanjar.
Agent Booth, trebuie să te scoatem de aici.
Cineva a sunat la sediu
şi a spus generalului despre tot ce ai făcut.
- Cât timp am? - Cel mult o oră.
După asta, tu şi prietenii tăi puteţi fi aruncaţi la închisoare.
- Ai intrat în computerul victimei? - Da.
Vestea proastă e că Booth spune că avem doar 15 minute
înainte ca poliţia să oprească totul.
Dar ce spunea vărul său că Darius muncea
să facă din Iran o democraţie?
Pare să fie adevărat. Computerul era setat să ocolească
toate filtrele guvernului ca să acceseze Facebook, Twitter, Tumblr...
Guvernul e destul de strict, aşa că sigur e un motiv.
Tatăl lui face parte din guvern. Darius ar fi fost o ruşine.
Stai puţin. Crezi că tatăl lui l-a ucis?
- Doar spuneam asta... - Atunci
de ce să-l răpească pe Arastoo ca să-l ajute să rezolve crima?
Poate doar voia să afle
dacă erau suficiente probe să-l lege de crimă.
Imediat ce au început să găsească probe, a oprit investigaţia.
Da.
Dle Vaziri, uită-te
la fractura în formă de V de la tibia stângă.
M-am tot uitat la ea. De ce contează?
Pentru c-a fost ucis pe nişte scări.
Haide, Bones, chiar tu ai spus c-a fost ucis,
adus la el acasă şi împins pe scări.
Fracturile n-au fost cauzate de o armă. Au fost cauzate de căderea pe scări,
dar nu pe scările rotunde de acasă de la el.
Aveau margini pătrate.
Stai, a fost ucis pe o scară, apoi împins pe a doua?
E modul perfect ca ucigaşul să muşamalizeze crima.
De asemenea, uită-te la unghiul fiecărei lovituri.
Doar că victima nu s-a împiedicat pe scări.
S-a rostogolit pe o traiectorie curbată.
Căutăm o scară mare
ca cea din casa victimei.
Dar cu trepte făcute din ceva mai tare decât lemnul.
Banca la care lucra Darius!
Scara e făcută din marmură şi e curbată.
- Asta ar cauza rănile? - Da, da.
O să fac calculele şi-ţi trimit măsurătorile ca să le compari.
Mă uitam la voi din biroul meu.
Ai spus ceva despre "bancă", Booth?
Pentru că tocmai am decriptat ceva pe computerul lui Darius.
Aţi dat peste cineva pe nume Omid Turan?
- E preşedintele băncii. - E şi in delapidator.
Darius aduna probe împotriva sa.
Omid e ucigaşul nostru. L-am prins.
Probabil el a chemat poliţia şi ne-a oprit.
Poliţia!
- Dumnezeule. - Booth!
- Hooshmand, ce faci aici? - Suntem aici să te apărăm de poliţie.
I-am spus lui Danny că te voi ţine în siguranţă şi te voi ţine.
A meritat?
În sfârşit putem aresta un criminal.
Se merită?
Bine, mersi.
E cel mai bun ceai pe care l-am băut vreodată.
Secretul sunt petalele de trandafiri. Pun puţin în fiecare ceaşcă.
Frumos.
Mă aştept să-mi faci asta în fiecare dimineaţă.
Îţi trimit.
Dle Namazi, trebuie să întreb,
acum că ştii mai multe despre fiul tău,
tot nu eşti de acord cu viaţa dusă de el?
Da.
Pentru că în ochii lui Allah,
Darius nu era un musulman bun.
Încă-i plâng moartea pentru că...
mi-am iubit fiul.
Ştiu că excursia asta a fost...
grea, ceea ce e puţin spus...
dacă-mi permiţi,
aş vrea să am ocazia să-mi cer iertare
şi să-mi arăt recunoştinţa.
Asta... e foarte frumos din partea dvs,
dar avem un avion de prins.
Sigur înţelegi că nu vrem să-l pierdem...
Hooshmand ar trebui să fie curând aici...
De fapt, ne vedem la aeroport.
Ce, vrei să rişti să intri în mai multe belele?
Nu, trebuie să ne luăm la revedere de la fratele său.
Nu pot să cred că eşti aici, în Teheran.
Ai bătut atâta drum doar pentru prostul ăsta?
Poartă-te frumos.
Spun doar că putea găsi pe cineva mai bun.
Mersi. O să ţin minte asta.
S-a asigurat că voi trăi, aşa că poate nu e un prost aşa mare.
Laude mari.
Poate data viitoare când te văd,
e în Statele Unite.
La o nuntă, să spunem.
Mi-ar plăcea asta.
Hamid, îmi pare rău, dar trebuie să plecăm dacă vrem să ajungem la aeroport.
Atunci hai să ne asigurăm că momentul ăsta durează
până data viitoare.
Bună. Eu sunt.
E totul în regulă? I-ai dat banii lui Jimmy?
Mă întâlnesc cu el într-o jumătate de oră.
Voiam să-ţi spun că am vorbit cu vechiul agent al lui Booth, Jason Samuels.
Booth îi datorează şi lui bani?
Nu. Samuels a spus că Booth l-a sunat şi a încercat să parieze,
dar Samuels l-a refuzat, de aceea probabil Booth a apelat la Jimmy.
Motivul pentru care Booth a făcut ce a făcut nu e important pentru mine.
Îmi pasă doar ca datoria să fie plătită şi ca eu şi Christine să fim în siguranţă.
Bine. Consider-o ca şi făcută.
Trebuie să închid. Booth e aici.
- Mulţumesc, Aubrey. - E cineva acasă?
Bună.
Mă bucur să te văd.
Da, mă bucur aşa mult să te văd. Ia te uită.
Unde e Christine? Doarme?
Nu. Adică nu ştiu.
E cu tata.
Asta e bine. Puţin timp pentru noi.
Opreşte-te.
Mai întâi vreau să spun cât de mândră sunt de tine.
Pentru că i-ai ajutat pe Arastoo şi Cam şi pentru curajul tău
în a confrunta autorităţile din Republica Islamică.
E totul în regulă, Bones?
Nu.
Înainte să pleci, m-ai întrebat ceva
despre o procedură chirurgicală întâlnită la jucătorii de baseball.
De ce vorbim despre baseball?
Abia am ajuns acasă. Hai să facem ceva de băut sau ceva.
Trebuie să ştiu de ce m-ai întrebat asta.
Ce? Vorbeşti serios? Asta era acum o săptămână.
Te rog să-mi răspunzi, Booth.
Nu ştiu. Era doar...
voiam doar să facem conversaţie.
- Eram curios. - Pariezi?
Vreau să-mi spui adevărul.
Pentru că, fără adevăr, nu avem nimic.
Te rog... asta faci?
Nu, nu fac asta.
Jimmy, agentul tău de pariuri, a venit aici.
- I-am plătit tot ce-i datorai. - Stai. Jimmy?
Ce vrei să spui? L-ai plătit pe Jimmy?
- Vreau să pleci. - Nu, nu.
Nu. Îmi pare rău. A fost o greşeală ce s-a întâmplat.
- Am pariat o dată. Atât. - Nu e aşa!
- De ce încă minţi?! - Nu mint.
Îmi pare rău. Lasă-mă să rezolv asta. Bones, te rog.
Lasă-mă să rezolv asta. Îmi pare rău.
Am greşit. Nu mă gândeam. Ascultă-mă.
Îmi pare rău. Uită-te la mine. Te iubesc.
Nu te cred. Nu acum.
Pleacă.
Traducerea şi adaptarea: Relic @ Titrări.ro Team